
Latvijas Republikas Veselības ministrijas
Valsts sekretāra p.i. Borisam Kņiginam

Par Sabiedrības veselības pamatnostādņu 2021.-2027.gadam projektu 

2022.gada 11.martā

Amerikas Tirdzniecības palāta Latvijā (AmCham) ir izskatījusi Veselības ministrijas sagatavoto Sabiedrības veselības pamatnostādņu 2021.-2027.gadam projektu un izsaka atbalstu Veselības ministrijas piedāvājumam paaugstināt finansējumu veselības aprūpei līdz 6% no IKP. Vienlaikus norādām, ka minētais piešķīrums perioda beigās – 2027.gadā vēl joprojām nesasniegs Eiropas Savienības dalībvalstu vidējo rādītāju (7% pēc 2019.gada datiem). 

AmCham misija un mērķis ir veidot labvēlīgu investīciju un uzņēmējdarbības vidi Latvijā. Viens no galvenajiem faktoriem investīciju piesaistei un ekonomikas izaugsmei ir cilvēkkapitāla pieejamība. Savukārt cilvēkkapitāla nodrošināšanai būtisks nosacījums ir demogrāfiskie faktori, tostarp veselība. Veselības aprūpes finansējuma nodrošināšana ir būtiska valstī noteikto sabiedrības veselības mērķu sasniegšanai un cilvēkkapitāla saglabāšanai – priekšlaicīgas mirstības samazināšanai, jaundzimušo paredzamā mūža ilguma pieaugumam, veselīgi nodzīvoto gadu pieaugumam un dzīvildzes pagarinājumam. 

Veselības nozares finansēšanai nepieciešams ilgstpējīgs risinājums, nodrošinot adekvātu publisko resursu novirzīšanu veselības sistēmai, lai sasniegtu uz rezultātu orientētu veselības iznākumu. Atbilstoši 2021.gadā AmCham viedokļa ziņojumam par ilgstpējīga veselības aprūpes finansējuma nodrošināšanas nepieciešamību[footnoteRef:1], aicinām nodrošināt lielāku veselības aprūpes finansējuma piešķīrumu veselības budžetā un noteikt ambiciozākus dzīvildzes pagarināšanas rezultatīvos rādītājus.  [1:  https://www.amcham.lv/data/Events/viedokla-zinojums-2021-lv.pdf 

Cieņā,

Līga Smildziņa-Bērtulsone
AmCham izpilddirektore

